ສຫລ ຕົກລົງໃຫ້ທຶນຊ່ວຍເຫຼືອລ້າ 1.7 ລ້ານໂດລາ ສຳລັບ ການສຳຫຼວດຫາ UXO ໃນ 950 ບ້ານ
ການສຳຫຼວດຫາ UXO ຈະດຳເນີນ ຮ່ວມກັນ ລະຫວ່າງໜ່ວຍງານຂອງທາງການລາວ ກັບອົງການທີ່ບໍ່ຂຶ້ນກັບ ລັດຖະບານ (NGO) ໃນລາວ.
ທາງການສະຫະລັດອາເມຣິກາ ຕົກລົງໃຫ້ທຶນຊ່ວຍເຫຼືອລ້າ 1 7 ລ້ານໂດລາ ສຳລັບ ໃຊ້ເຂົ້າໃນການສຳຫຼວດຫາ ລະເບີດບໍ່ທັນແຕກ (UXO) ທີ່ຕົກຄ້າງຢູ່ໃນພື້ນທີ່ 950 ບ້ານໃນເຂດພາກໃຕ້ຂອງລາວ ໃນປີ 2017 ນີ້ ທ່ານພູຂຽວ ຈັນທະສົມບູນ ຫົວໜ້າຫ້ອງການຄະນະກຳມະການຄຸ້ມຄອງແຫ່ງຊາດ ເພື່ອການແກ້ໄຂບັນຫາລະເບີດບໍ່ທັນແຕກ ທີ່ຕົກຄ້າງຢູ່ໃນລາວ (ຄກລ) ຢືນຢັນວ່າ ທາງການສະຫະລັດອາເມຣິກາ ໄດ້ຕົກລົງໃຫ້ການຊ່ວຍເຫຼືອແກ່ລັດຖະບານລາວ ໃນມູນຄ່າ 1 7 ລ້ານໂດລາ ສຳລັບ ນຳໃຊ້ໃນການສຳຫຼວດທີ່ບໍ່ແມ່ນວິຊາການຢູ່ໃນ ພື້ນທີ່ 950 ບ້ານໃນເຂດພາກໃຕ້ຂອງລາວ ໃນປີ 2017 ນີ້ ຊຶ່ງຈະດຳເນີນ ການສຳ ຫຼວດຮ່ວມກັນ ລະຫວ່າງໜ່ວຍງານຂອງທາງການລາວ ກັບອົງການທີ່ບໍ່ຂຶ້ນກັບ ລັດຖະບານ (NGO) ໃນລາວ ເພື່ອເຮັດໃຫ້ການສຳຫຼວດມີປະສິດທິພາບສູງຂຶ້ນ ກວ່າທີ່ຜ່ານມາ ດັ່ງທີ່ທ່ານພູຂຽວ ໄດ້ໃຫ້ການຢືນຢັນວ່າ: ທ່ານພູຂຽວ ຍັງໄດ້ສະແດງຄວາມເຊື່ອໝັ້ນດ້ວຍວ່າ ຈະສາມາດຈັດຕັ້ງປະຕິບັດ ເພື່ອໃຫ້ ບັນລຸເປົ້າໝາຍດັ່ງກ່າວ ຢ່າງເປັນຮູບປະທຳ ກໍຄືການສຳຫຼວດທີ່ບໍ່ແມ່ນ ວິຊາການ ໃຫ້ໄດ້ໃນພື້ນທີ່ 950 ບ້ານ ເພື່ອຊອກຫາຈຸດຫລັກຖານຂອງລະເບີດ ບໍ່ທັນແຕກ (UXO) ທັງຈະສຳຫຼວດແບບວິຊາການໃຫ້ໄດ້ໃນເຂດ 338 ບ້ານ ເພື່ອຊອກຫາ ແລະເກັບກູ້ UXO ໃຫ້ໝົດໄປຈາກເຂດທີ່ຢູ່ອາໄສ ແລະທີ່ທຳກິນ ຂອງປະຊາຊົນລາວ ທາງດ້ານ ທ່ານຄຳແພງ ໄຊສົມແພງ ລັດຖະມົນຕີວ່າການ ກະຊວງແຮງງານ ແລະ ສະຫວັດດີການສັງຄົມ ໃຫ້ການຢືນຢັນວ່າ ໃນການຈັດຕັ້ງປະຕິບັດແຜນການເກັບ ກູ້ ແລະຫລຸດຜ່ອນຜົນກະທົບຈາກ UXO ໃນປັດຈຸບັນ ໄປເຖິງປີ 2020 ລັດຖະ ບານລາວ ໄດ້ກຳນົດໜ້າວຽກໄວ້ໃນ 5 ດ້ານດ້ວຍກັນ ໂດຍນອກຈາກຈະແນໃສ່ ການສຳຫຼວດ ແລະເກັບກູ້ UXO ໃນພື້ນທີ່ເປົ້າໝາຍໃຫ້ໄດ້ຕາມແຜນການທີ່ວາງ ໄວ້ແລ້ວ ກໍຍັງແນໃສ່ການຫລຸດຜ່ອນຜົນກະທົບຕໍ່ປະຊາຊົນລາວດ້ວຍ ສຳລັບໃນປີ 2017 ນີ້ ຄະນະກຳມະການຄຸ້ມຄອງແຫ່ງຊາດ ເພື່ອແກ້ໄຂບັນຫາ ລະເບີດບໍ່ທັນແຕກ ທີ່ຕົກຄ້າງຢູ່ໃນລາວ ກໍໄດ້ວາງເປົ້າໝາຍການເກັບກູ້ UXO ໃຫ້ໄດ້ໃນພື້ນທີ່ 4,500 ເຮັກຕາ ແລະສືບຕໍ່ໃຫ້ການຊ່ວຍເຫຼືອຜູ້ຖືກເຄາະຮ້າຍ ຈາກ UXO ໃນດ້ານການປິ່ນປົວ ການຟື້ນຟູສຸຂະພາບບ ແລະປະກອບອາຊີບ ໃຫ້ເຂົາເຈົ້າ ພ້ອທທັງໂຄສະນາເຜີຍແຜ່ເຖິງຜົນຮ້າຍຂອງ UXO ແນໃສ່ຫລຸດ ຈຳນວນຜູ້ບາດເຈັບ ຫຼື ເສຍຊີວິດໃຫ້ຕ່ຳກວ່າ 50 ຄົນ ທາງການລາວໄດ້ສຳຫຼວດ ແລະເກັບກູ້ UXO ນັບຕັ້ງແຕ່ປີ 1997 ເປັນຕົ້ນມາ ໂດຍມາຮອດປັດຈຸບັນນີ້ ກໍປາກົດວ່າ ສາມາດເກັບກູ້ UXO ໄດ້ໃນພື້ນທີ່ລວມ 29,701 ເຮັກຕາ ໂດຍໃນນີ້ແບ່ງເປັນດິນກະສິກຳ 18,541 ເຮັກຕາ ດິນພັດທະນາ 11,160 ເຮັກຕາ ແລະທຳລາຍ UXO ໄດ້ 552,968 ໜ່ວຍ ໃນນີ້ກລວມເຖິງ ລະເບີດລູກວ່ານ 259,421 ໜ່ວຍ ລະເບີດຂະໜາດໃຫຍ່ 1,489 ໜ່ວຍ ແລະ ລະເບີດຊະນິດຕ່າງໆດ້ວຍ ທາງດ້ານ Ms Rena Bitter ເອກອັກຄະລັດຖະທູດ ສະຫະລັດອາເມຣິກາ ປະຈຳ ນະຄອນວຽງຈັນ ໄດ້ຢືນຢັນວ່າ ລັດຖະບານສະຫະລັດ ຈະຮັກສາຄຳໝັ້ນສັນຍາ ກ່ຽວກັບການໃຫ້ການຊ່ວຍເຫຼືອແກ່ລາວ ທີ່ໄດ້ຕົກລົງໃນໂອການທີ່ທ່ານ Barack Obama ປະທານາທິບໍດີ ສະຫະລັດ ຄົນກ່ອນ ໄດ້ເດີນທາງມາຢ້ຽມຢາມ ສປປ ລາວ ຢ່າງເປັນທາງການ ແລະເຂົ້າຮ່ວມ ກອງປະຊຸມສຸດຍອດອາຊ່ຽນ ທີ່ນະຄອນ ວຽງຈັນ ໃນເດືອນກັນຍາ 2016 ຊຶ່ງ ທ່ານ ໂອບາມາ ໄດ້ປະກາດໃຫ້ການຊ່ວຍເຫຼືອ ແກ່ລັດຖະບານລາວ ໃນມູນຄ່າລວມ 90 ລ້ານໂດລາ ເພື່ອການພັດທະນາຢ່າງ ຮອບດ້ານ ຊຶ່ງລວມເຖິງການເກັບກູ້ UXO ແລະການຊ່ວຍເຫຼືອຜູ້ຖືກເຄາະຮ້າຍ ຈາກ UXO ດ້ວຍ